
Paragraff Agoriadol

Yn y traethawd hwn, byddaf yn defnyddio ‘Kolbs Circle of experimental learning’ i fyfyrio fy mhrofiad o’r ffordd mae nerfau yn effeithio fy nhechneg leisiol wrth berfformio. Yn ôl damcaniaeth Kolb, mae rhaid cael profiad o be wnaeth digwydd, edrych yn ôl ar y digwyddiad, dysgu o’r profiad a thrio pethau Newydd pam ddaw’r profiad eto. (Kolb, D.A 1984 ) Penderfynais ar yr ymarfer adfyfyriol hon oherwydd credaf ei fod yn gyd fynd hefo fy mhrofiad personol hefo nerfau yn effeithio fy nhechneg, a’r fford roeddwn i wedi goroesi’r broblem.

Profiad 

Mae nerfau yn broblem sydd wedi effeithio fi am flynyddoedd, yn enwedig pan mae’n dod i ganu o flaen gynulleidfa. Profiad sydd wedi bod yn perffnasol i fi yn y brifysgol oedd yn y dosbarth perfformio canu cyntaf. Yn y dosbarth canais ‘See I’m smiling’ o flaen aelodau erill y dosbarth a fy nhiwtor am y tro gyntaf. Yn syth wrth ganu oni’n teimlo bod fy llais dim yn y lle cywir, a theimlais ychydig o grynu tu ôl i’r llais. Wrth feddwl am hyn, oni’n cael mwy o nerfau wrth symud trwy’r gan wrth boeni am ba mor ddrwg oni’n canu yn hytrach na’r perfformiad.
  
Edrych yn ol

Y brif ffordd mae nerfau yn effeithio fy mherfformiad ydy gwaredu fy ngallu i ddefnyddio technegau lleisiol. Y rheswm drost hyn ydy'r Vagus nerve. Yn ôl adroddiad gan voice coach Susan Room, mae’r vagus nerve yn rheoli “larynx, or voice… controlling the contaction and relaxation of muscles”. (Room,S 2024). Wrth gynhyrfu, mae’r Vagus nerve yn achosi tensiwn yn gyhyrau'r ardal leisiol, sy’n creu’r gallu i ddefnyddio techneg yn anodd. Wedi edrych yn ôl yn bellach credaf fod yna nifer mwy o resymau drost fy nerfau. Mae ffactorau fel poeni gormod, diffyg profiad, ansicrwydd drost techneg, anparodrwydd a phryder i gyd yn bethau credaf fy mod yn uniaethu hefo sy’n cynyddu’r nerfau (O’Connor,K 2020). Hefo’r ffactorau yma i feddwl amdan, oni heb fynd drost y gan hefo athro canu eto felly oni dim yn hollol hyderus i ganu. Hefyd, oni wedi gorffen dysgu’r geiriau y ddiwrnod gynt, felly roedd fy mharodrwydd yn elfen arall a wnaeth ychwanegu i’r nerfau. Ar y llaw arall, er oni’n nerfus yn adeg y perfformiad, roedd gennai dipyn o hyder i berfformio can sy’n anodd yn lleisiol ac i berfformio.  Positif arall roedd bod y perfformiad yn un llai nerfus nag unawdau oni wedi perfformio yn y gorffennol. I ychwanegu, fi oedd yr olaf i ganu yn y wers, felly roedd y nerfau wedi bod yn cynyddu yn adeg y perfformiadau erill.


Dysgu o’r profiad
Wedi edrych yn ôl ar y profiad, penderfynais ddefnyddio ymarfer kolb i ddysgu o’r profiad. Yn gyntaf, edrychais ar y broblem yn dechnegol yn fy ngwersi canu. Sylweddolais fod fy ngên yn adeiladu tensiwn mewn perfformiadau oherwydd y nerfau. Yn seicolegol, wrth berfformio a sylwi ar y tensiwn, roeddwn yn cynhyrfu mwy yn gwybod roedd fy llais dim yn cyrraedd ei botensial llawn.Yn fy ngwers canu, dysgais dechneg i lacio’r gen trwy symud fy mhen wrth gynhesu fyny hefo fy mysedd tu ôl i’r gen (Jones,K 2025). Roedd y dechneg yma yn ddefnyddiol oherwydd roedd e’n cael gwared â tensiwn wrth i fi cynhesu fyny.

Roedd nerfau hefyd yn effeithio llais fi trwy achosi crynu. Mae’r crynu yn dod o densiwn yn y ‘vocal folds’. Wedi ymchwilio, dysgais fod “emotions and stress has a noticeable effect on physical performance” (L.Goldberg 2022).Mae’r datganiad yma yn cydfynd yn berffaith hefo fy nerfau oherwydd mae’r straen o eisiau gwneud yn dda, yn achosi nerfau sy’n effeithio elfen ffisegol y llais. 
Un o’r prif sgiliau arall wnaeth datblygu fy hyder oedd perfformio o flaen gynulleidfa yn aml e.e.. dosbarth perfformio yn wythnosol, nosweithiau karaoke a chyngherddau. Y rheswm dros fy natblygiad mewn hyder o’r profiadau yma ydy’r meddylfryd ‘self efficacy’, lle mae meddylfryd unigolyn i lwyddo yn effeithio’r gallu i ddatblygu a cryfhau (Bandura.A  1977). 
Yn ychwanegol, er mwyn datblygu’n Bellach penderfynais recordio fy hun yn ymarfer. Wrth wrando arf y llais, oni’n gallu gweld y datblygiad yn llais fi. Mae gwrando ar fy llais yn datblygu wedi adeiladu hyder yno fi sydd yna wedi arwain i fi peidio cynhyrfu yn adeg perfformiadau.
Techneg adnabyddus arall o gael gwared â nerfau ydy trwy ddefnyddio ymarferion anadlu. Mae defnyddio anadlu wedi cael ei adnabod yn eang gan ei fod o’n ddefnyddiol mewn ymlacio’r corff a lleihau pwysedd gwaed. Dysgais dechnegau anadlu trwy wylio sawl fidio ar lein yn esbonio sut rheoli anadl.

Canlyniad Datblygu

O ganlyniad i’r broses dysgu, oni’n gallu defnyddio'r sgiliau dysgais ar gyfer fy mherfformiadau mwyaf diweddar. Enghraifft ohonof i’n defnyddio'r technegau mewn sefyllfa oedd yn adeg Theatr Lab. Yn theatr lab cefais gyfle i berfformio unawd o flaen gynulleidfa ddiarth. Cyn y perfformiad, cymerais anadlau dyfn. Wrth ddefnyddio’r technegau anadlu, oni wedi arafu cyfradd curiad y galon. O ganlyniad, oni’n llai nerfus yn dechrau’r perfformiad. 
O ran techneg leisiol, cyn y perfformiad penderfynais wneud yn siŵr fy mod i’n gadarn ac yn hyderus hefo’r nodau. I lwyddo yn y maes yma, defnyddiais ugain munud cyn y perfformiad i gynhesu fy llais a ymarfer y nodau uchel.
Ffordd arall defnyddias be ddysgais i wella’r perfformiad roedd trwy ddysgu’r can a’i ymarfer yn aml i gadarnhau fy sicrwydd i beidio creu camgymeriad.
Hefo’r holl ymarferion yma wedi cael ei ddefnyddio cyn y perfformiad, roeddwn yn llwyddiannus yn canu can heriol o flaen gynulleidfa. Hefyd, heb y nerfau roeddwn i’n rhydd i roi cant y cant fewn i fy nghyfraniad tuag at theatr lab.

Casgliad

I gloi, mae defnyddio ymarfer Kolb wedi bod yn ddefnyddiol iawn yn siwrne fi fel perfformiwr. Rydw I wedi dysgu sut i edrych yn ôl ar fy mhrofiadau, dysgu a gwella wrth ddefnyddio ymarfer Kolb. Mae fy natblygiad yn glir bob wythnos wrth i fi gael mwy o hyder ym mhob perfformiad. Un o’r prif wersi dysgais o fy ymchwil ydy’r mwy o brofiad a chlod gei di, gwell bydd y perfformiad nesaf. Yn y dyfodol, rydw i’n gobeithio datblygu fy hyder mwy er mwyn cael llai o nerfau yn adeg sefyllfaoedd mwy cystadleuol mewn perfformio fel clyweliadau ac Eisteddfod. I lwyddo yn hyn, dwi am sicrhau fy mod hefo sicrwydd yn fy nghaneuon a mynychu i bob cyfle sydd gennai i ddatblygu.

